Proiectul didactic al lecției
Disciplina: Chimia
Clasa: a X-a, uman
Unitatea de conținut: Metalele în viața noastră
Numărul lecției în unitatea de conținut (conform proiectării didactice de lungă durată): 3/5
Subiectul lecției: Oxizii și hidroxizii metalelor: proprietățile, metodele generale de obținere.
[bookmark: _ob17r7e999ae]Durata lectiei: 45 min
Unități de competență:
5.2. Modelarea prin ecuațiile reacțiilor a proprietăților chimice, a metodelor de obținere, a legăturilor genetice ale metalelor și compușilor lor.
5.4. Investigarea experimentală a proprietăților fizice și chimice ale metalelor, conform instrucțiunilor.
Obiectivele lecției: La finele lecției, elevii vor fi capabili:
O.1. - să clasifice oxizii metalelor și hidroxizii acestora, evidențiind oxizii bazici, acizi și amfoteri, precum și baze alcaline și hidroxizi amfoteri;
O.2. - să realizeze ecuațiile chimice pentru principalele metode de obținere a oxizilor metalelor și pentru reacțiile caracteristice ale oxizilor bazici și bazelor;
O.3. - să interpreteze observațiile experimentale pentru a deduce proprietățile chimice ale oxizilor și bazelor, formulând concluzii privind comportamentul lor chimic;
O.4. -  să dezvolte curiozitate și interes pentru studiul proprietăților chimice ale metalelor și pentru aplicarea lor în viața cotidiană și industrie.
Tipul lecției: lecție de formare a capacităților de dobândire a cunoștințelor.
Tehnologii didactice:
1. Forme:
· frontală;
· în perechi;
· în grupuri.
2. Metode:
· conversația;
· discuția dirijată; 
· algoritmizarea;
· problematizarea;
· expunerea orală
· metoda lucrului cu manualul.
3. Mijloace de învățământ:
· Curriculum național. Chimie pentru clasele X – XII, aprobat prin ordinul Ministerului Educației, Culturii și Cercetării nr. 906 din 17.07.2019;
· Ghid de implementare a curriculumului la disciplina Chimie în clasele X – XII. Chișinău, ediția 2020;
· Chimie, manual pentru cl. a X-a de liceu profil real, profil umanist. Chișinău: Editura ARC, 2020. Velișco N., Kudrițcaia S.;
· Repere metodologice privind organizarea procesului educațional la disciplina Chimie în anul de studii 2023 – 2024
· Tabelul solubilității
· https://learningapps.org/display?v=psfxtzwoj20 
· https://learningapps.org/display?v=p7yitvubt20 
Evaluarea: formativă, evaluare orală, reciprocă;  produse: răspuns oral.
Scenariul lecției
	Etapele activității didactice
	Obiective
	Demers acțional al lecției
	Timp
(în minute)
	Tehnologia realizării
(Metodă/Formă de activitate/Resurse)

	Evocare
	







O.1.
	Momentul organizatoric:
· Pregătirea materialelor necesare
· Verificarea temei de acasă prin analiza frontală a rezolvărilor sarcinilor propuse.
· Profesorul propune elevilor următoarele formule chimice: Na₂O, CO₂, Al₂O₃, SO₃, ZnO.
· Elevii, lucrând în perechi, sunt rugați să le compare și să le grupeze în funcție de clasificarea oxizilor studiată anterior. 
· Fiecare pereche își argumentează decizia. 
Se ajunge, prin discuție dirijată, la concluzia că oxizii metalelor sunt, în majoritate, oxizi bazici, existând și oxizi amfoteri, în timp ce oxizii nemetalelor au caracter acid. Profesorul anunță tema lecției și obiectivele.

Activitate frontală

Conversația 


Discuție dirijată

Brainstorming

	Realizarea sensului
	



O.1.




O.2.










O.3.







	Activitatea 1 – Metode de obținere a oxizilor metalelor
Elevii primesc sarcina de a alcătui ecuații chimice pentru principalele metode de obținere a oxizilor metalelor:
· prin oxidarea metalelor cu oxigenul;
· prin calcinarea sărurilor (carbonați, nitrați);
· prin descompunerea bazelor insolubile.
Se discută exemple precum:
· arderea magneziului în oxigen;
· descompunerea carbonatului de calciu;
· descompunerea hidroxidului de cupru.
Activitatea 2 – Caracterul oxizilor metalelor cu grad mare de oxidare
Profesorul aduce în discuție oxizii metalelor cu valență superioară.
Întrebare: Ce caracter are Mn2O7?
Demonstrație: Mn2O7 + H2O → 2HMnO4 
Analog: CrO3 + H2O →  H2CrO4 
Elevii observă că acești oxizi dau acizi corespunzători, ceea ce demonstrează caracterul lor acid.
Activitatea 3 – Hidroxizii metalelor – identificare și clasificare
· Dintr-o listă de substanțe, elevii aleg hidroxizii metalelor și îi clasifică în baze alcaline și hidroxizi amfoteri. 
· Se evidențiază proprietățile comune ale hidroxizilor: conțin gruparea hidroxil și au caracter bazic, cu excepția celor amfoteri.
· Pentru hidroxizii amfoteri, elevii demonstrează, cu ajutorul ecuațiilor chimice, capacitatea acestora de a reacționa atât cu acizi, cât și cu baze.
Activitatea 3 – Activitate experimentală: proprietățile oxizilor bazici și ale bazelor
· Elevii efectuează un experiment de laborator folosind oxid de calciu și hidroxid de calciu. În eprubete separate, aceștia adaugă apă, acid clorhidric și dioxid de carbon, observând reacțiile care au loc.
Elevii notează:
· formarea hidroxidului de calciu din oxidul de calciu și apă;
· reacția de neutralizare cu acidul clorhidric;
· formarea unui precipitat alb de carbonat de calciu la reacția cu dioxidul de carbon.
Pe baza observațiilor, elevii scriu ecuațiile reacțiilor și formulează concluzii privind proprietățile chimice ale oxizilor bazici și bazelor.

Conversația



Explicația




Discuție dirijată

Lucrul cu manualul


Activitate în grup

Caietul de lucru

Problematizarea

Algoritmizarea

Experiment chimic

	Reflecție
	O.1.

O.2.

O.3.

O.4.
	Pentru consolidarea cunoștințelor se propune elevilor următoarele sarcini:
· Profesorul propune completarea unei scheme genetice care evidențiază transformările succesive: metal → oxid bazic → bază → sare.
Elevii explică, verbal, fiecare etapă și formulează concluzii generale privind comportamentul chimic al oxizilor și hidroxizilor metalelor.
· Rezolvați problema: Calculează părțile de masă ale oxidului de fier (III) și oxidului de cupru (II) în amestec, dacă la reducerea a 63,8 g de acest amestec cu hidrogen se formează apă cu masa de 9 g. Calculează masa ambelor metale obținute.
· https://learningapps.org/display?v=psfxtzwoj20 
· https://learningapps.org/display?v=p7yitvubt20 

	Activitate frontală
Caietul de lucru


Problematizarea

Algoritmizarea


	Extindere/extensie
	O.4.

	Tema pentru acasă: 
· Realizați un material vizual (poster sau prezentare) cu 5 exemple concrete de utilizare a oxizilor sau hidroxizilor metalelor și răspândirea lor în natură.
	1
	Activitate individuală




